Komxebata Torra Ziwan û Kulturî  ya ke Amed de ameye organîzkerdene û do di rojî dewam bikero, dest pêkerde. Komxebata ke Otelê Demîrî de yena kerdene hunermend, nuştox, cigêrayox û roşnvîrî zî tede 300 kesî tewrê ci bîyî.
Qiseykerdişê akerdişî sekreterya ra ziwannas Zana Farqinî kerd. Farqînî vat: ''Her kes semedê halo ke kultur û ziwanê kurdan tede yo dejayeyo. Ganî na bebete de  çîyêk bêro kerdene. Xeylêk dezgehî yewbînan ra cîya xebatan kenê la no nêvejeno. Coka ma maşt ke ma pêro pîya xebatêk bikerê. Ronayîşê Komare ra vera ziwan û kulturê kurdan polîtîkaya asîmîlasyonî yena rayraberdene. Raya verên a ke ziwanê kurdî sînyalê çînbîyayîşî dano. Vera naye ma ameyî yew ca ke wayîrê kultur û ziwanê xo bivejîyê. Bade qiseykerdişê akerdişî komxebate çapemenî rê qefilyaye dewam kerde.''
